Mirto

O **mirto**, **mirta** ou **arraián** (***Myrtus communis***) é un arbusto da familia das Myrtaceae, nativo do sueste de Europa e do norte de África. Atópase nos xardíns e naturalizado nas catro provincias galegas.

## Descrición 
Arbusto sempre verde e recendente de até 5 m de fuste, de follaxe compacta. As follas son opostas, coriáceas, curtamente pecioladas, de bordo enteiro, ovais ou lanceoladas, de cor verde escura pola face anterior e máis clara polo revés, con glándulas oleíferas transparentes no limbo foliar. Flores brancas, solitarias sobre longos pedúnculos axilares, con cinco pétalos e cinco sépalos, moi recendentes de 1 a 2&nbsp;cm de ancho. Os estames son amarelos. Florea na primavera. O froito é unha baga comestíbel arredondada de 1 a 1,5&nbsp;cm de diámetro, de cor azul escura pruinosa ao madurar, acompañado do cáliz na parte superior. Ten moitas sementes, que son espalladas polos paxaros que se alimentan deles.

## Usos 
A miúdo cultívase coma ornamental. As follas, flores e froitos son ricos en óleo aromático empregado en perfumaría. Planta moi soada na antigüidade, cando a consideraban símbolo do amor e mais da beleza. Con coroas de mirta honrábanse os campións olímpicos.
## Distribución 
O mirto está moi espallado na rexión mediterránea. A outra especie semellante, o **mirto do Sahara** *M. nivellei*, restrínxese ás montañas Tassili n'Ajjer no sueste de Alxeria e mais ás Montañas do Tibesti no Chad, co status de especie ameazada. Algúns botánicos non están de acordo con que *M. nivellei* sexa suficientemente distinta para ser tratada como outra especie.

### Simbolismo e usos 
miniatura|left|Mirto común (*Myrtus communis*) por Thomé, *Flora von Deutschland, Österreich und der Schweiz*, 1885.
Na mitoloxía grega, a mirta considerábase sagrada por Afrodita. As noivas acostumaban a levar coroas de mirta nos casamentos da antiga Grecia. Ademais da extracción do óleo para a elaboración de perfumes, na illa de Sardeña, fan un licor dixestivo chamado *mirto*, macerando as bagas en augardente.

## Variedades e Sinonimia 
***subsp. communis***. De Macaronesia até o Paquistán.
* *Myrtus major* Garsault, Fig. Pl. Méd.: t. 396 (1764), opus utique oppr.
* *Myrtus minor* Garsault, Fig. Pl. Méd.: t. 396 (1764), opus utique oppr.
* *Myrtus acuta* Mill., Gard. Dict. ed. 8: 3 (1768).
* *Myrtus baetica* (L.) Mill., Gard. Dict. ed. 8: 4 (1768).
* *Myrtus belgica* (L.) Mill., Gard. Dict. ed. 8: 2 (1768).
* *Myrtus italica* Mill., Gard. Dict. ed. 8: 5 (1768).
* *Myrtus minima* Mill., Gard. Dict. ed. 8: 7 (1768).
* *Myrtus littoralis* Salisb., Prodr. Stirp. Chap. Allerton: 353 (1796).
* *Myrtus macrophylla* J.St.-Hil. in H.L.Duhamel du Monceau, Traité Arbr. Arbust., ed. 2, 1: 208 (1803).
* *Myrtus microphylla* J.St.-Hil. in H.L.Duhamel du Monceau, Traité Arbr. Arbust., ed. 2,: 207 (1803).
* *Myrtus romanifolia* J.St.-Hil. in H.L.Duhamel du Monceau, Traité Arbr. Arbust., ed. 2, 1: 207 (1803).
* *Myrtus media* Hoffmanns., Verz. Pfl.-Kult.: 82 (1824).
* *Myrtus romana* (L.) Hoffmanns., Verz. Pfl.-Kult.: 82 (1824).
* *Myrtus angustifolia* Raf., Sylva Tellur.: 105 (1838), nom. illeg.
* *Myrtus buxifolia* Raf., Sylva Tellur.: 104 (1838), nom. illeg.
* *Myrtus lanceolata* Raf., Sylva Tellur.: 105 (1838), nom. illeg.
* *Myrtus latifolia* Raf., Sylva Tellur.: 104 (1838), nom. illeg.
* *Myrtus oerstedeana* O.Berg, Linnaea 27: 405 (1856).
* *Myrtus sparsifolia* O.Berg, Linnaea 27: 402 (1856).
* *Myrtus veneris* Bubani, Fl. Pyren. 2: 639 (1899).
* *Myrtus borbonis* Sennen, Ann. Soc. Linn. Lyon, n.s., 79: 63 (1923 publ. 1924).
* *Myrtus baetica var. vidalii* Sennen & Teodoro, Exsicc. (Pl. Esp.): 6479 (1928).
* *Myrtus italica var. briquetii* Sennen & Teodoro, Exsicc. (Pl. Esp.): 6350 (1928).
* *Myrtus italica var. petri-ludovici* Sennen & Teodoro, Exsicc. (Pl. Esp.): 6482 (1928).
* *Myrtus acutifolia* (L.) Sennen & Teodoro, Bull. Soc. Dendrol. France 68: 14 (1929).
* *Myrtus augustinii* Sennen & Teodoro, Bull. Soc. Dendrol. France 68: 16 (1929).
* *Myrtus baui* Sennen & Teodoro, Bull. Soc. Dendrol. France 68: 13 (1929).
* *Myrtus briquetii* (Sennen & Teodoro) Sennen & Teodoro, Bull. Soc. Dendrol. France 68: 12 (1929).
* *Myrtus christinae* (Sennen & Teodoro) Sennen & Teodoro, Bull. Soc. Dendrol. France 68: 15 (1929).
* *Myrtus eusebii* (Sennen & Teodoro) Sennen & Teodoro, Bull. Soc. Dendrol. France 68: 11 (1929).
* *Myrtus gervasii* (Sennen & Teodoro) Sennen & Teodoro, Bull. Soc. Dendrol. France 68: 12 (1929).
* *Myrtus josephi* Sennen & Teodoro, Bull. Soc. Dendrol. France 68: 14 (1929).
* *Myrtus mirifolia* Sennen & Teodoro, Bull. Soc. Dendrol. France 68: 13 (1929).
* *Myrtus petri-ludovici* (Sennen & Teodoro) Sennen & Teodoro, Bull. Soc. Dendrol. France 68: 15 (1929).
* *Myrtus rodesi* Sennen & Teodoro, Bull. Soc. Dendrol. France 68: 14 (1929).
* *Myrtus theodori* Sennen, Bull. Soc. Dendrol. France 68: 16 (1929).
* *Myrtus vidalii* (Sennen & Teodoro) Sennen & Teodoro, Bull. Soc. Dendrol. France 68: 15 (1929). 
***subsp. tarentina*** (L.) Nyman, Consp. Fl. Eur. 2: 245 (1879). Del sur de Europa.
* *Myrtus tarentina* (L.) Mill., Gard. Dict. ed. 8: 6 (1768).

## Notas 
## Véxase tamén 
### Ligazóns externas 
* Mirto (*Myrtus communis* L.)